
Set In Stone

Kulcsszavak: kő,trauma,rétegek,metamorfózis
A „Set In Stone” személyes jelentőségében egy trauma/gyászfeldolgozás, egy rajznapló kiforrása, egy belső utazás lenyomata, ami egyben egy folyamat rögzült pillanata. A kő szimbolikája egyszerre válik a stabilitás és az átváltozás szimbólumává. Az alkotói út során a karcolt felületek nem csupán esztétikai döntések, hanem személyes, fontos metaforák is. A kő metamorfózisában találtam azonosulást az emberi élet rétegeire, minden réteg egy-egy történetet őriz, egy-egy tapasztalat lenyomata, amely mély nyomot hagyott, de mégis egy új formát hívott életre. Ez a gondolat segített kilépni a figuralitásból, szabad asszociációt hagyva a rajzaimra, ahol a horror és a játékosság, a fájdalom és a feldolgozás egyensúlyra lelhet. A „Set In Stone” egyszerre reflektál a múlt fájdalmára és nyit egy új fejezetet a továbblépéshez. Az alkotói folyamatom maga is gyógyító erejű: a kővé dermedt érzések lassan formálhatóvá válnak, és a szilárd felület lassan átalakul egy új, organikus renddé, ami továbblépésre, fejlődésre ösztönöz.



